Biroul de presă al Inspectoratului Școlar Județean Sălaj ne-a transmis un comunicat prin care ne informează asupra Olimpiadelor școlare care s-au desfășurat până în acest moment la nivel județean.
S-a dat startul sezonului Olimpiadelor școlare județene, iar biroul de presă al Inspectoratului Școlar Județean Sălaj ne-a transmis un comunicat prin care ne informează asupra Olimpiadelor școlare care s-au desfășurat până în acest moment la nivel județean.
Astfel, a fost organizată Olimpiada de Lingvistică "Solomon Marcus", pentru clasele V-XII, desfășurată la Liceul Tehnologic "Voievodul Gelu" Zalău, pe următoarele secțiuni: secțiunea Exercițiu, categoria A, clasele V-VI și categoria B, clasele VII-VIII, respectiv secțiunea Performanță, clasele IX-XII. Au participat, în total, 55 de elevi. S-au calificat la etapa națională, care va avea loc la Ploiești, în perioada 5-7 aprilie 2024, următorii elevi: la secțiunea Exercițiu, categoria A, clasele V-VI, Fărcaș Andra, clasa a V-a, Colegiul Național "Silvania" Zalău, profesor îndrumător Ianchiș Alina și categoria B, clasele VII-VIII, Damian Alesia, clasa a VIII-a, Școala Gimnazială "Porolissum" Zalău; secțiunea Performanță, clasele IX-XII, Fazacaș Mihai-Tudor, clasa a XII-a, Colegiul Național "Silvania" Zalău, profesor îndrumător Tuduce Ioana și Morar Dora, clasa a XII-a, Colegiul Național "Silvania" Zalău, profesor îndrumător Dospinescu Liana.
De asemenea, Olimpiada de Limba și literatura română, clasele V-VIII și Olimpiada de Limba și literatura română, clasele IX-XII s-au desfășurat la Școala Gimnazială "Mihai Eminescu" Zalău. Au participat, în total, 298 de elevi, din care 225 la gimnaziu și 73 la liceu. La gimnaziu, s-au calificat la etapa națională, care urmează să fie desfășurată la Slatina, în perioada 17-21 aprilie 2024, următorii elevi: Mitea Antonia, clasa a V-a, Școala Gimnazială "Gheorghe Lazăr" Zalău, profesor îndrumător Iacob Diana; Vale Natalia-Alexandra, clasa a VI-a, Școala Gimnazială "Mihai Eminescu" Zalău, profesor îndrumător Purdea Andreea; Mihuț Iulia-Monica, clasa a VII-a, Școala Gimnazială "Mihai Eminescu" Zalău, profesor îndrumător Purdea Andreea; Talpoș Ștefan, clasa a VIII-a, Școala Gimnazială "Gheorghe Lazăr" Zalău.
La liceu, s-au calificat la etapa națională, care se va desfășura la Suceava, în perioada 24-28 aprilie 2024, următorii elevi: Pop Iulia, clasa a IX-a, Colegiul Național "Silvania" Zalău, profesor îndrumător Tuduce Ioana; Chința Teodora, clasa a X-a, Colegiul Național "Silvania" Zalău, profesor îndrumător Chința Imelda; Han Nadia, clasa a XI-a, Colegiul Național "Silvania" Zalău, profesor îndrumător Tuduce Ioana; Roșan Evelin, clasa a XII-a, Colegiul Național "Silvania" Zalău, profesor îndrumător Dan Clara.